***Spesialisten*** (originaltittel: *The Specialist*) er en amerikansk-peruansk actionthriller fra 1994 regissert av Luis Llosa. Filmen handler om en tidligere bombespesialist for CIA som nå bruker sine ferdigheter som leiemorder. Hans ferskeste oppdrag er å drepe Miamis største narkobaron. Oppdraget har han fått fra en kvinne med sterkt hevnmotiv. Hovedrollene spilles av Sylvester Stallone og Sharon Stone, mens sentrale biroller spilles av Rod Steiger, Eric Roberts og James Woods. 

*Spesialisten* ble dårlig mottatt av anmelderne, men ble en forholdsvis stor publikumssuksess. 

Filmmusikken inkluderer blant annet Gloria Estefans versjon av "Turn the Beat Around". Sangen ble en populær dansehit det året filmen kom.

Handling
--------

Ray Quick er en tidligere bombespesialist for CIA som nå bruker sine ferdigheter som leiemorder. Han ferskeste oppdrag er å hjelpe den hevnlystne kvinnen May Munro. Målet hennes er å få drept Miamis narkobaron Joe Leon, mannen som drepte hennes familie da hun var liten. Han bryter sitt løfte om å aldri møte en klient ansikt til ansikt. Etterhvert oppdager han at det er noe som ikke stemmer og han opplever å ha havnet i en felle. Det viser seg blant annet at seg at en mann ved navn Ned, som var Rays halv-psykopatiske kollega fra tiden i CIA, nå arbeider for gangsterens sønn. Det blir en uunngåelig konfrontasjon mellom nåtid og fortid.

Om filmen
---------

### Anmeldernes mening

*Spesialisten* ble forholdsvis dårlige mottatt av kritikerne, noe som gjenspeiles i at den bare har fått 7 % på Rotten Tomatoes, men allikevel såpass som 2,5 av 4 filmruller på Film Max. Den amerikanske filmkritikeren Roger Ebert gav den 2 av 4 stjerner.

*VG* gav den terningkast fire, *Aftenposten* tre og *Dagbladet* to.

### Økonomi og popularitet

Til tross for negative anmeldere ble den en moderat kommersiell suksess. Den spilte inn drøyt $170 millioner på verdensbasis, hvorav $57 millioner i USA alene.

Produksjonskostnadene var på ca $45 millioner.

### Priser

Den ble tildelt to Razzie Awards - for verste kvinnelige hovedrolle (Stone) og verste filmpar (Stone og Stallone). Den ble ytterligere nominert til tre (verste film, verste mannlige hovedrolle og verste birolle).

I rollene
---------

* Sylvester Stallone: Ray Quick
* Sharon Stone: May Munro
* James Woods: Ned Trent, eks CIA
* Rod Steiger: Joe Leon
* Eric Roberts: Tomas Leon
* Mario Ernesto Sánchez: Charlie
* Sergio Doré Jr: Strongarm
* Chase Randolph: Stan Munro

Referanser
----------

1. ↑  «Gloria Estefan - Turn The Beat Around ✅». *90's Music Videos* **(engelsk)**. 30. juli 2018. Besøkt 19. mai 2019.
2. ↑  «The Specialist». *Rotten Tomatoes* **(engelsk)**. Besøkt 23. april 2019.
3. ↑  Bakke, Tormod; Paulsen, Kenneth (1996). *Film max 1997*. Oslo: Schibsted. ISBN 9788251616416.
4. ↑  Ebert, Roger. «The Specialist Movie Review & Film Summary (1994) | Roger Ebert». *www.rogerebert.com* **(engelsk)**. Besøkt 18. mai 2019.
5. ↑  «Spesialisten». *www.filmfront.no*. Besøkt 18. mai 2019.
6. ↑  «The Specialist (1994) - Box Office Mojo». *www.boxofficemojo.com*. Besøkt 18. mai 2019.
7. ↑  IMDb business
8. ↑  «The Specialist». IMDb. Besøkt 7. juni 2016.

Eksterne lenker
---------------

* (en) *Spesialisten* på Internet Movie Database Rediger på Wikidata

* (no) *Spesialisten* hos Filmfront Rediger på Wikidata

* (sv) *Spesialisten* i Svensk Filmdatabas Rediger på Wikidata

* (da) *Spesialisten* i Danmark Nationale Filminstitut Rediger på Wikidata

* (en) *Spesialisten* på AllMovie Rediger på Wikidata

* (fr) *Spesialisten* på Allociné Rediger på Wikidata

* (nl) *Spesialisten* på MovieMeter Rediger på Wikidata

* (en) *Spesialisten* på Turner Classic Movies Rediger på Wikidata

* (en) *Spesialisten* på American Film Institute Rediger på Wikidata

* (en) *Spesialisten* på Rotten Tomatoes Rediger på Wikidata